കര്ണാടക മുനിസിപ്പല് തിരഞ്ഞെടുപ്പ്: ബെലഗാവിയില് ബിജെപിക്ക് മികച്ച വിജയം കലബുര്ഗിയില് കോണ്ഗ്രസ് ഹുബള്ളി ധര്വാദില് സ്വതന്ത്രരുടെ നിലപാട് നിര്ണായകം ബെംഗളൂരു: വടക്കന് കര്ണാടകയിലെ മൂന്ന് നഗര കോര്പ്പറേഷനുകളിലേക്ക് നടന്ന തിരഞ്ഞെടുപ്പില് കോണ്ഗ്രസും ബിജെപിയും ഓരോയിടങ്ങളില് ഭരണം ഉറപ്പിച്ചു. ഒരിടത്ത് തൂക്ക് സഭയ്ക്ക് സാധ്യതയേറി. കലബുര്ഗി, ഹൂബ്ലി ധര്വാദ്, ബെലഗാവി എന്നീ നഗര കോര്പ്പറേഷനുകളിലേക്കാണ് തിരഞ്ഞെടുപ്പ് നടന്നത്. വെള്ളിയാഴ്ചയായിരുന്നു വോട്ടെടുപ്പ്. കലബുര്ഗിയിലാണ് കോണ്ഗ്രസ് മുന്നിലുള്ളത്.55 സീറ്റുകളില് കോണ്ഗ്രസ് 27 സീറ്റിലും ബിജെപി 23 ഇടങ്ങളിലും ജയിച്ചു. ജനതാ ദളിന് നാല് സീറ്റിലാണ് ജയിക്കാനായത്. ഒരു സ്വതന്ത്രനും ജയിച്ചു. കേവല ഭൂരപിക്ഷത്തിന് കോണ്ഗ്രസിന് ഒരു സീറ്റിന്റെ കുറവുണ്ട് കലബുര്ഗിയില്. സ്വതന്ത്രന് പിന്തുണയ്ക്കുമെന്ന് കോണ്ഗ്രസ് നേതാക്കള് അവകാശപ്പെട്ടു. 58 സീറ്റുള്ള ബെലഗാവിയില് ബിജെപി മികച്ച വിജയമാണ് നേടിയത്. ബിജെപി 35 സീറ്റില് ജയിച്ചപ്പോള് കോണ്ഗ്രസിന് 10 സീറ്റുകളിലേ ജയിക്കാനായുള്ളൂ. 12 സ്വതന്ത്രരും ജയിച്ചിട്ടുണ്ട്. എഐഎംഐഎമ്മിന് ഒരു സീറ്റും ലഭിച്ചു. ഹുബള്ളി ധര്വാദില് 82 സീറ്റുകളാണ് ഉള്ളത്. ഇതില് ബിജെപി 39 ഇടങ്ങളിലും കോണ്ഗ്രസ് 33 സീറ്റിലും ജയിച്ചിട്ടുണ്ട്. ആറ് സ്വതന്ത്രരും ജയിച്ചു. ജനതാ ദളിന് ഒന്നും എഐഎംഐഎമ്മിന് മൂന്നും സീറ്റുകള് ഇവിടെ ലഭിച്ചിട്ടുണ്ട്. ഇവിടെ സ്വതന്ത്രരുടേയും എഐഎംഎമ്മിന്റേയും നിലപാട് നിര്ണായകമാണ്. Stories you may Like